ছবি তোলা ও ভিডিও ধারণ নিষেধ : সাধারণ শিার্থীদের ধাওয়া দেয়ার সময় ছাত্রলীগের নেতাকর্মীরা মোবাইল ফোনও নিয়ন্ত্রণ করে। ছাত্রলীগ নেতারা বলতে থাকেন কেউ ছবি তুললে বা ভিডিও করলেই খবর আছে। বিশেষ করে যেকোনো মানুষকেই মোবাইল হাতে দেখলে তেড়ে যেতে দেখা যায় অনেককে। রিকশায় বসে কেউ মোবাইল হাতে নিলেও লাঠি বা রডের টুকরো নিয়ে ধাওয়া দিতে দেখা যায়। প্রায় তিন ঘণ্টা বাটা সিগন্যাল মোড়ে অন্তত ১৫-২০ জন সাংবাদিক দায়িত্বরত থাকলেও তাদের কেউ-ই মোবাইল ফোন বা ক্যামেরা খোলেননি। বিভিন্ন বাসা-বাড়ির জানালা থেকে কেউ ছবি তোলা বা ভিডিও করার চেষ্টা করলে তাদেরও ইটপাটকেল ছুড়েছে ছাত্রলীগ নেতাকর্মীরা। সাংবাদিকদের ওপর ছাত্রলীগের সার্বণিক নজরদারি ছিল। হামলাকারীদের মধ্যে বেশির ভাগই হেলমেট পরা বা মুখে রুমাল বাঁধা অবস্থায় ছিল।